CELEX: 32012D0034(01)
Language: et
Date: 2012-12-19 00:00:00
Title: 2013/35/EL: Euroopa Keskpanga otsus, 19. detsember 2012 , välisvääringus nomineeritud tagatiste kõlblikkuse reeglite ajutise muutmise kohta (EKP/2012/34)

18.1.2013   
            
            
               ET
            
            
               Euroopa Liidu Teataja
            
            
               L 14/22
            
         EUROOPA KESKPANGA OTSUS,
   19. detsember 2012,
   välisvääringus nomineeritud tagatiste kõlblikkuse reeglite ajutise muutmise kohta
   (EKP/2012/34)
   (2013/35/EL)
   EUROOPA KESKPANGA NÕUKOGU,
   võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 12.1 ja 14.3 koosmõjus artikli 3.1 esimese taandega ja artikliga 18.2,
   ning arvestades järgmist:
   
               (1)
            
            
               Euroopa Keskpankade Süsteemi ja Euroopa Keskpanga põhikirja artikli 18.1 kohaselt võivad Euroopa Keskpank (EKP) ja rahaühikuna eurot kasutavate liikmesriikide keskpangad (edaspidi „RKPd”) teha krediiditehinguid krediidiasutustega ja muude turul osalejatega, kui laen on piisavalt tagatud. Üldised tingimused, mille kohaselt EKP ja RKPd on valmis krediiditehinguid sõlmima, sealhulgas kriteeriumid, mis määravad tagatise kõlblikkuse eurosüsteemi krediidioperatsioonide jaoks, on sätestatud 20. septembri 2011. aasta suunise EKP/2011/14 (eurosüsteemi rahapoliitika instrumentide ja menetluste kohta) (1) I lisas.
            
         
               (2)
            
            
               Suunise EKP/2011/14 I lisa punkti 1.6 kohaselt võib EKP nõukogu eurosüsteemi rahapoliitika operatsioonide teostamise instrumente, tingimusi, kriteeriume ja menetlusi igal ajal muuta.
            
         
               (3)
            
            
               Selleks, et hõlbustada likviidsuse andmist eurosüsteemi rahapoliitika operatsioonide osapooltele, otsustas EKP nõukogu 6. septembril 2012 ajutiselt laiendada kriteeriume, millega määratakse eurosüsteemi rahapoliitika operatsioonides tagatisena kasutatava vara kõlblikkus, lubades kõlbliku varana rahapoliitika operatsioonides vastu võtta ka turukõlblikke võlainstrumente, mis on vääringustatud Inglise naelades, jeenides või USA dollarites. Nõukogu otsus rakendati 10. oktoobri 2012. aasta suunisega EKP/2012/23, (2) millega muudetakse 2. augusti 2012. aasta suunist EKP/2012/18 täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega ning millega muudetakse suunist EKP/2007/9 (3).
            
         
               (4)
            
            
               Nõukogu võttis 26. novembril 2012 vastu suunise EKP/2012/25, millega muudetakse suunist EKP/2011/14 eurosüsteemi rahapoliitika instrumentide ja menetluste kohta (4). Muudatuse üheks põhjuseks oli vajadus loetleda eurosüsteemi rahapoliitika operatsioonides vastuvõetavate turukõlblike võlainstrumentide kupongide struktuurid.
            
         
               (5)
            
            
               Mõnedel välisvaluutades vääringustatud turukõlblikel võlainstrumentidel, mis on käesoleval ajal kõlblikuks tagatiseks vastavalt suunise EKP/2012/18 artiklile 5a, on ujuva intressimääraga kupongid, mis on seotud indeksiga, mis vastab nende vääringu rahaturu intressimäärale. Need instrumendid ei oleks kõlblikud alates 3. jaanuarist 2013, mil hakatakse kohaldama suunise EKP/2011/14 hiljutisemaid muudatusi. EKP nõukogu on siiski seisukohal, et välisvaluutas vääringustatud turukõlblikud võlainstrumendid peaksid säilitama oma ajutise kõlblikkuse tagatisena eurosüsteemi rahapoliitika operatsioonides olenemata sellest, kas nende kupongid on seotud muu valuuta intressimääraga või euroalaväliste inflatsiooniindeksitega. Sel põhjusel on EKP nõukogu otsustanud peatada suunise EKP/2011/14 selliste sätete kehtivuse, mis välistaksid kõnealuse vara jätkuva kõlblikkuse.
            
         
               (6)
            
            
               Käesolevas otsuses sätestatud täiendavaid meetmeid tuleb kohaldada ajutiselt, kuni EKP nõukogu ei pea neid enam vajalikuks rahapoliitika kohase ülekandemehhanismi jaoks,
            
         ON VASTU VÕTNUD KÄESOLEVA OTSUSE:
   Artikkel 1
   Suunise EKP/2011/14 I lisa teatavate sätete kehtivuse peatamine
   1.   Kupongide suhtes, mis on määratletud suunise EKP/2011/14 I lisa punkti 6.2.1.1 alapunki 1 alapunktis b, peatatakse eurosüsteemi välisvaluutas vääringustatud turukõlblike võlainstrumentide kõlblikkuse miinimumkriteeriumide kehtivus vastavalt artiklile 2.
   2.   Käesoleva otsuse ning suunise EKP/2011/14 riigisisese RKP rakendusakti vastuolu korral kohaldatakse käesolevat otsust.
   3.   Käesoleva otsuse ning suunise EKP/2012/18 riigisisese RKP rakendusakti vastuolu korral kohaldatakse käesolevat otsust.
   4.   RKPd kohaldavad endiselt suuniste EKP/2011/14 ja EKP/2012/18 kõiki sätteid, kui käesolevas otsuses ei ole sätestatud teisiti.
   Artikkel 2
   Inglise naelades, jeenides või USA dollarites vääringustatud teatavate varade jätkuv kõlblikkus tagatisena
   1.   Suunise EKP/2012/18 artikliga 5a hõlmatud turukõlblikud võlainstrumendid, mille kupongid on seotud vaid ühe nende vääringu rahaturu kursiga või inflatsiooniindeksiga, millel ei ole vastavas riigis muutumisvahemikku, optsioone (range accrual, ratchet) või samalaadseid kompleksseid struktuure, on eurosüsteemi rahapoliitika operatsioonides kõlblikud.
   2.   EKP võib pärast EKP nõukogu heakskiitu avaldada oma veebilehel www.ecb.europa.eu täiendava loetelu vastuvõetavatest välisvaluuta baasintressimääradest lisaks neile, millele viidatakse lõikes 1.
   Artikkel 3
   Jõustumine
   Käesolev otsus jõustub 3. jaanuaril 2013.
   
      Frankfurt Maini ääres, 19. detsember 2012
      
         
            EKP president
         
         Mario DRAGHI
      
   
   
      (1)  ELT L 331, 14.12.2011, lk 1.
   
      (2)  ELT L 284, 17.10.2012, lk 14.
   
      (3)  ELT L 218, 15.8.2012, lk 20.
   
      (4)  ELT L 348, 18.12.2012, lk 30.